Xususiy klinikalarga soliqlar bo‘yicha imtiyozlar belgilanadi

Qayd etilishicha, xususiy tibbiyot tashkilotlariga soliqlar bo‘yicha imtiyozlar belgilanadi.
Yangi nodavlat tibbiyot tashkilotlarini tashkil etishda tavsiyalar berish va ushbu yo‘nalishda qo‘yilgan talablar xalqaro standartlardan kelib chiqib yengillashtiriladi.
Hududlardagi demografik va kasallanish ko‘rsatkichlaridan kelib chiqib, zarur yo‘nalishdagi xususiy tibbiyot tashkilotlari tashkil etiladi yoki faoliyat yo‘nalishlari kengaytiriladi.
Tibbiy faoliyatni yuritishda bino va inshootlarning yerto‘la qismidan foydalanish yoki laboratoriya va diagnostika bo‘limlari faoliyatiga qo‘yilgan talablarni yengillashtirgan holda, xalqaro tajribadan kelib chiqib belgilangan texnik jihatdan tartibga solish hujjati yangi tahrirda ishlab chiqiladi.
Tibbiy faoliyat ixtisosliklarini tashkil etishda moddiy texnik baza va tibbiy asbob-uskunalarga belgilangan eng kam talablar soddalashtiriladi.